**KRITERIJI ZA ODABIR NAJPOVOLJNIJE PONUDE TE RELATIVNI PONDER KRITERIJA**

**IZJAVA O PONUĐENIM DODATNIM KRITERIJIMA KVALITETE**

**U OTVORENOM POSTUPKU JAVNE NABAVE:**

**HLADNJACI ZA TRANSFUZIJU**

**Evidencijski broj nabave: MV-25/32**

Kriterij za odabir ponude je ekonomski najpovoljnija ponuda.

Ugovor o javnoj nabavi će se dodijeliti onom ponuditelju koji je podnio valjanu, ekonomski najpovoljniju ponudu ocijenjenu temeljem utvrđenih kriterija. Valjana ponuda je svaka ponuda koju je pravodobno podnio ponuditelj koji nije isključen iz postupka javne nabave i ispunjava kriterije za odabir gospodarskog subjekta te koja nije nepravilna, neprihvatljiva ili neprikladna (sukladno članku 3. ZJN 2016).

Ekonomski najpovoljnija ponuda je valjana ponuda s najvećim brojem bodova dobivenih zbrajanjem bodova po osnovnom i dodatnom kriteriju. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

Kriteriji odabira i njihov relativni značaj za bodovanje ENP prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| a) Cijena ponude | 90 | 90% |
| b) Duljina jamstvenog roka | 10 | 10% |
| **Maksimalni broj bodova** | 100 | 100% |

1. **Opis kriterija i način utvrđivanja bodovne vrijednosti – 24 grupa predmeta nabave**

Način izračuna:

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 90 bodova.

Maksimalni broj bodova dodijelit će se valjanoj ponudi s najnižom cijenom. Ovisno o najnižoj cijeni valjane ponude ostale valjane ponude će dobiti manji broj bodova, sukladno slijedećoj formuli:

**C = CMIN/CP \* 90**

pri čemu je:

C - broj bodova koji je promatrana ponuda dobila za ponuđenu cijenu (zaokruženo na dvije decimale)

CMIN – najniža cijena valjane ponude ponuđena u postupku nabave

CP – cijena ponude koja je predmet ocjene

90 – najveći broj bodova za udio cijene.

1. **Duljina** **jamstvenog roka**

Ponuditelj je u obvezi ponuditi duljinu jamstvenog roka za hladnjak i zamrzivače koji su predmet ove nabave u trajanju minimalno 24 (dvadeset i četiri) mjeseca od dana zaprimanja robe u zdravstvenu ustanovu.

Naručitelj će bodovati dodatnu godinu jamstva iznad obvezno jamstvenog roka na sljedeći način:

|  |  |  |
| --- | --- | --- |
| **Duljina jamstvenog roka za kompozitni standardni materijal** | **Broj bodova** | **NAPOMENA** |
| jamstveni rok 24 mjeseca | 0 |  |
| jamstveni rok 36 mjeseci | 3 |  |
| jamstveni rok 48 mjeseci | 5 |  |
| jamstveni rok 60 mjeseci | 10 |  |

**Napomena**: jedinica mjere je mjesec i nuđenje je dozvoljeno isključivo u zadanoj jedinici mjere.

Ponuda s duljinom jamstvenom roka kraćim od minimalno dopuštenog roka nije sukladna dokumentaciji o nabavi te će se ocijeniti nepravilnom.

U ovom postupku javne nabave provodi se automatsko rangiranje ENP.